|  |  |  |  |
| --- | --- | --- | --- |
| *Projekts 06.06.2018.* | | | |
| **Rīgas domes Izglītības, kultūras un sporta departamenta ( RD IKSD)**  **pasākumu plāns**  **Latvijas valsts simtgades Rīgas pilsētas pasākumu un projektu apakšprogramma**  **2018. gads** | | | |
| **Nr. p.k.** | **Plānotais norises laiks, vieta** | **Pasākums** | **Apraksts** |
| 1. | 2017. gada 27. februāris – 2018. gada 1. decembris | Kampaņa  „Mazais 100gades pilsonis” | Kampaņā „Mazais 100gades pilsonis” divu gadu laikā tiks iesaistīti vismaz 1200 Rīgas pilsētas skolu jaunieši. Visas klases, kuras piedalīsies projektā , saņems „Mazā 100gades pilsoņa” klases sertifikātu. Projekta uzdevums ir panākt, ka vairākās Rīgas skolās ir „Mazā 100gades pilsoņa” klase – jauniešu kopums, kuri ir iepazinuši, ko nozīmē būt pilsoniski aktīvam un īstenojuši vismaz vienu pilsoniskās iniciatīvas aktivitāti.  (Atbildīgais – Projektu un sabiedrības integrācijas nodaļa) |
| 2. | 2018. gada 18. janvāris – 2019. gada decembris.  Brīvības bulvāra un Elizabetes ielas krustojums. | Vides objekts „Goda vārti” | Vides mākslas objekts „Goda vārti” Brīvības bulvāra un Elizabetes ielas krustojumā ir Rīgas veltījums Latvijai jubilejā, tas veidots kā virtuāls piemineklis – vēstījums laikam, cilvēkiem, sajūtām, notikumiem un vēsturei. Objekts ir konceptuāli jauns pilsētvides noformējums, kas ar mūsdienīgu tehnoloģiju palīdzību ļauj pieminekļa saturu regulāri mainīt. Vides mākslas objekts saturiski atspoguļo nozīmīgākos valsts simtgades pasākumus. Vārtu vizuālo saturu plānots eksponēt ilgtermiņā, katru mēnesi stāstot citu stāstu. „Goda vārtu” virtuālajam vēstījumam un tā mainībai varēs sekot sociālā medija „Instagram” kontā [www.instagram.com/godavartisimtgadei](http://www.instagram.com/godavartisimtgadei).  (Atbildīgais – Pilsētas svētku noformējuma nodaļa) |
| 3. | 2017. gada 18. novembris – 2018. gada 18. novembris.  Rīga, Jēkaba laukums. | Vides objekts „Laika ādere” | Vides mākslas objekts „Laika ādere” Rīgā, Jēkaba laukumā, skaita laiku līdz Latvijas valsts simtgadei. Objektu veidojuši arhitekte Kristīne Bērza, mākslinieki Oskars Bērzs un Atis Izands, to izstrādājusi SIA „Kob Art”. Vides objekta veidotāji stāsta: „„Laika āderes” simbols ir ceturtā dimensija: laiktelpa un cilvēku enerģija, kas to veido. Tā simbolizē pagātni, tagadni un nākotni. Tā ir Latvijas laika simbols, kas bez cilvēka nevar būt pilnīgs. „Laika ādere” ir kā maģisks gaismas sveiciens Latvijas iedzīvotājiem valsts simtgadē, kas ļauj katram izjust savu nozīmību un piederību, izejot caur ceturto dimensiju, jo tieši cilvēka enerģija ir tā, kas to iededz un liek tai spīdēt spožāk”.  (Atbildīgais – Pilsētas svētku noformējuma nodaļa) |
| 4. | 2018. gada janvāris – decembris | Jauniešu iniciatīvu programma | IKSD Sporta un jaunatnes pārvaldes rīkotais projektu konkurss par bezmaksas brīvā laika aktivitāšu organizēšanu jauniešiem vasarā, kā arī jauniešu iniciatīvu konkurss, tiks papildināti ar jaunām tematiskām prioritātēm, kas saistītas ar Latvijas simtgadi. Jauniešiem būs iespēja labāk iepazīt Latvijas vēsturi un sniegt ieguldījumu savas apkārtējās vides sakopšanā, gatavojoties valsts simtgadei. 2017. gada rudenī ar dažādas formas un mēroga aktivitātēm veikta Rīgā dzīvojošo jauniešu interešu un viņiem nozīmīgu problēmjautājumu izpēte. Ņemot vērā gūto informāciju un uzklausītos viedokļus, 2018. gada 25. janvārī plānots Rīgas jauniešu forums „Mana!Rīga”, kurā tiks diskutēts par iespējām aktivizēt jauniešu līdzdalību pilsētas dzīvē un pilnveidot pašvaldības jaunatnes politiku. Forums sniegs savu ieguldījumu arī Rīgas darba ar jaunatni programmas 2014.-2018. gadam īstenošanas izvērtēšanā un jauna plānošanas dokumenta prioritāšu noteikšanā.  (Atbildīgais – Sporta un jaunatnes pārvaldes Jaunatnes nodaļa) |
| 5. | 2018. gada janvāris –novembris | Jaunrades projekts grāmatas veidošanai „Mūsdienu latviešu tautasdziesmas” | Projekts aicina Rīgas bērnus un jauniešus iesaistīties laikmetīgas dzejas sacerēšanā, darbus veidojot latviešu tautasdziesmu formā un stilistikā, pierādot, ka latviešu tautasdziesmu forma un stilistika nav tikai vēsturiska vērtība, bet var kalpot arī kā jaunrades izpausme mūsdienās. Darbu atlase, grāmatas rediģēšana, maketēšana un druka tiks veikta 2018. gadā. Grāmatas atvēršanas pasākums plānots Patriotiskā mēneša laikā 2018.gada novembrī.  (Atbildīgais –Sporta un jaunatnes pārvaldes Jaunatnes nodaļa) |
| 6. | 2018. gada 2. februāris –18. marts.  Izstāžu zāle „Rīgas mākslas telpa” | Starpdisciplināra mākslas izstāde „CILME/audums kā koncepcija un materiāls Latvijas identitātē” | Starpdisciplināra mākslas izstāde. Projekts „CILME/audums kā koncepcija un materiāls Latvijas identitātē” ir tā veidotāju stāsts par savas valsts identitāti, tās spēkiem un vājumu, personības šķautnēm, priekiem un likstām, kas iezīmē mums raksturīgos vaibstus un turpina radīt jaunus un motivējošus stāstus par Latviju. Projekta programmā iekļautas izglītojošas lekcijas, radošās darbnīcas bērniem, satikšanās ar māksliniekiem, kā arī kataloga un īsfilmas radīšana. Plašāka informācija: http://makslastelpa.lv .  (Atbildīgais – Rīgas pašvaldības kultūras iestāžu apvienība, Rīgas mākslas telpa) |
| 7. | 2018. gada maijs | Tīmekļa vietnes „100 gadi vienā dienā” atklāšana | Sadarbībā ar nozares speciālistiem un Rīgas labākajiem gidiem, tiks izstrādāti ekskursiju maršruti „100 gadi vienā dienā”, kurā iekļautas Latvijas pēdējo 100 gadu vēsturē nozīmīgākās vietas un celtnes. Informācija izvietota tīmekļa vietnē www.100in1.lv  (Atbildīgais – Nodibinājums „Rīgas Tūrisma Attīstības Birojs” (RTAB) |
| 8. | 2017./2018. mācību gads, noslēgums – 2018. gada  26. aprīlī | Festivāls skolēniem „No pagātnes uz nākotni: Rīgas skola, skolotāji un skolēni 100 gados un turpmāk” | Festivāls skolēniem „No pagātnes uz nākotni: Rīgas skola, skolotāji un skolēni 100 gados un turpmāk”. Festivālā piedalās Rīgas vispārējo izglītības iestāžu – sākumskolu, pamatskolu un vidusskolu skolēni ar mērķi stiprināt piederību savai klasei, skolai un pilsētai, izzinot savas skolas vēsturi vai veidojot nākotnes skolas redzējumu. Festivālā skolēni attīstīs iztēli, fantāziju, radošumu, prasmi sadarboties un komunicēt, izvēloties kādu no radošās izpausmes veidiem: mūziku, literatūru, vizuālo mākslu, fotomākslu, deju vai teātri. Pieteikšanās līdz  2018. gada 22. februārim. Plašāka informācija www.riimc.lv  (Atbildīgais – Izglītības pārvalde) |
| 9. | 2018. gada 27. aprīlis –  20. maijs.  Rīgas Sv. Pētera baznīca | Fotoizstāde „Brīvības piemineklis – veltījums Latvijai” | Fotoizstādē „Brīvības piemineklis – veltījums Latvijai” tiks apkopotas arhīvos glabātās fotogrāfijas, kas vēsta par dažādiem Latvijas valsts vēstures notikumiem, kas risinājušies pie Brīvības pieminekļa – tā atklāšana, svinīgās ceremonijas, sabiedriski pasākumi, svētki. Izstāde veltīta nacionālās pašapziņas simbolam – Brīvības piemineklim. Plašāka informācija: http://peterbaznica.riga.lv  (Atbildīgais –RPA „Rīgas Pieminekļu aģentūra”) |
| 10. | 2018. gada aprīlis – oktobris | Jauniešu iniciatīvas projekts „Izglītības iestāžu teritoriju apzaļumošana” | Projekta mērķis ir veicināt bērnu un jauniešu, viņu vecāku, pedagogu un skolēnu pašpārvaldes līdzdalību savas izglītības iestādes teritorijas apzaļumošanā un piederības sajūtas radīšanā savai skolai, pilsētai un valstij, gaidot Latvijas valsts simtgadi. 2018. gadā Rīgas pilsētas pašvaldības vispārējās pamatizglītības un vidējās izglītības iestādes, kas vēlas apzaļumot savas izglītības iestādes teritoriju, varēs pieteikties projektā, saskaņā ar Rīgas domes Izglītības, kultūras un sporta departamenta 2017. gada 15. marta nolikumu Nr.32-nos „Jauniešu iniciatīvas projektu konkursa „Izglītības iestāžu teritoriju apzaļumošana” nolikums”. Plašāka informācija: <http://www.kultura.riga.lv>.  (Atbildīgais – Izglītības pārvalde) |
| 11. | 2018. gada 4. maijs | Pasākums „Brīvības ielas stāsti” | Latvijas Lielo pilsētu asociācijas iniciatīva, sadarbībā ar Vides aizsardzības un reģionālās attīstības ministriju. Latvijas valsts simtgadei veltīts pasākumu kopums, akcentējot reģionu lomu valsts attīstībā un mudinot izzināt reģionus. Norises vieta: Brīvības ielas deviņās republikas nozīmes pilsētās. Projekta norise Rīgā 4. maijā visas dienas garumā Brīvības ielā – sākot ar Brīvības pieminekli līdz pat Brīvdabas muzejam, – koncerti, sarunu forumi, akcijas, radošās darbnīcas, izstādes, utt.  (Atbildīgais – Kultūras pārvalde) |
| 12. | 2018. gada 12. maijs – 31. oktobris  Mazā Kalna ielas skvērs Spīķeru kvartāls | Foto izstāde „Ielas anatomija. Maskavas iela” | Fotoizstāde, ko veido Jura Kalniņa un Arņa Kalniņu fotogrāfijas – Maskavas ielas fotofiksācija, kas sākta 2005. gadā.  Izstādes atklāšana 2018.gada 12.maijā plkst. 12.15 Mazā Kalna ielas skvērā, vēsturiskajā Siena tirgū, Maskavas ielā 121b , pkst. 13.00 grupas *Astro’n’out* koncerts.  (Atbildīgais – Rīgas Austrumu izpilddirekcija) |
| 13. | 2018. gada 17.maijs | Grāmatas „“Rīga laikmeta griežos” atklāšana RCB | Izdevumā vizuāli un tekstuāli parādīta Rīgas attīstība, notikumi un loma Latvijas valsts attīstībā, Rīgas pilsētas pašvaldības pārvaldes sistēmas attīstība 100 gados. Grāmata sevī ietver papildinātu A.Caunes grāmatu par Rīgas priekšpilsētām pirms 100 gadiem.  (Atbildīgais – Rīgas Ziemeļu izpilddirekcija) |
| 14. | 2018. gada 1.jūnijs –septembris | Projekts „Radošie stropi Rīgai – Latvijai” | 2017. gadā veiksmīgi uzsākts projekts „Radošie stropi Rīgai – Latvijai” – izveidotas mobilas, pārvietojamas kultūrtelpas-izstāžu zāles Mežaparkā un Ķengaragā. Tās ir vietas, kur pilsētas iedzīvotāji satiekas un radoši realizējas kultūrā, mākslā un sportā, satiekas iedzīvotāji un pašvaldība, kur kopīgi gatavoties un svinēt Latvijas valsts simtgadi. (Atbildīgais – Kultūras pārvalde) |
| 15. | 2018. gada maijs-decembris | Svētku tematiskie lielformāta vides objekti | Jauna dizaina mobilu, variējamu karogkonstrukciju izgatavošana karogu eksponēšanai. Karoglentu eksponēšana apkaimēs. Svētku tematisko lielformāta vides projektu idejās atspoguļosies: Latvijas valsts karogs, Latvijas kultūrvēstures notikumi, tradīcijas, dzīvā uguns. (Atbildīgais – Pilsētas svētku noformējuma nodaļa) |
| 16. | 2018. gada 21.-23. jūnijs, 11. novembra krastmalā. | „LĪGO, RĪGA! LĪGO, LATVIJA!” | Vērienīga vasaras saulgriežu svinēšana – 21. jūnijā Starptautiskā folkloras festivāla „Baltica” noslēgums .(Plašāka informācija <http://www.festivalbaltica.com> ) , 22. jūnijā – tradicionālais Zāļu tirgus Doma laukumā, 23., 24. jūnijā – Jāņu svinības.  (Atbildīgais – Kultūras pārvalde , Latvijas Nacionālais kultūras centrs, Rīgas pašvaldības kultūras iestāžu apvienība) |
| 17. | 2018. gada 3. jūlijs 14.00 un 19.00 VEF Kultūras pils Lielā zāle | Jaunrades projekts jauniešiem . A. Jansona mūzikls „Brīnumputns” | Pēc Annas Brigaderes pasaku lugas „Lolitas brīnumputns” motīviem. Libreta autors: Arnolds Auziņš. Dziesmu tekstu autors: Alberts Legzdiņš. Mūzikas autors: Andrejs Jansons. Vienmēr aktuālais stāsts par cīņu starp labo un ļauno, par cerību, mīlestību un patiesas draudzības spēku tiks pasniegts mūsdienīgi atraktīvā mūzikla formātā. Mūziklā lomas izpildīs ap 60 jauniešu vecumā no 16 līdz 25 gadiem. Projekts top sadarbojoties latviešu diasporai ASV un Latvijas organizācijām Rīgā un reģionos.  Projektā īpašs uzsvars ir likts uz to, ka mūzikla lomu atveidotāji būs gan latvieši, gan Latvijā dzīvojoši mazākumtautību jaunieši, gan jaunieši no latviešu diasporas ASV. „Brīnumputns” tiks izrādīts piecās dažādās Latvijas pilsētās – Cēsīs, Daugavpilī, Liepājā Rēzeknē un Rīgā, tādējādi bagātinot Latvijas simtgadei veltīto pasākumu programmu Rīgā un reģionos.  (Atbildīgais –VEF Kultūras pils) |
| 18. | 2018. gada 17. – 19. augusts | RĪGAS SVĒTKI | Valsts simtajā gadskārtā –Rīgas svētki izskan izcilu Latvijas personību radošā mantojuma un valsts kultūras vēstures kontekstā. Svētku īpašais notikums ir Rīgas Latviešu biedrības 150 gadu svinības: trīs dienu garumā Vērmanes dārzā un Rīgas Latviešu biedrības namā atdzīvojas tuvākas un tālākas vēstures lappuses, atklājot svētku apmeklētājiem laiku pirms vairāk nekā gadsimta, kad tika dibināta Rīgas Latviešu biedrība. Kultūrvēsturiski fakti, izcilas personības teatrālās improvizācijās un brīvdabas ekrānu tēlos majestātiskā scenogrāfijā Vērmanes dārzā ļauj rīdziniekiem un viesiem iejusties 19. gadsimta vidus Rīgas notikumos un noskaņās.  Rīgas 817. dzimšanas dienā rīdzinieki aicina viesos radus, draugus un kaimiņus, tuvus un tālus viesus no visiem Latvijas novadiem un ārvalstīm, lai svinētu pilsētas svētkus, kopā gatavojot cienastu un dāvanas.  (Atbildīgais – Kultūras pārvalde) |
| 19. | 2018. gada 18. augusts, Rīga , VEF kultūras pils | Baltijas valstu simtgades svinības. Rīgas un sadraudzības pilsētu Viļņas un Tallinas kopprojekts | Kopprojekts paredz sadraudzības pilsētu orķestru koncertus, 18. augustā – Rīgā , 25. augustā Tallinā, 1. septembrī Viļņā.  (Atbildīgais – Kultūras pārvalde) |
| 20. | 2018. gada 25. augusts, Rīga, Kultūras pils „Ziemeļblāzma” | Otrais Latvijas simtgadnieku salidojums | Rīgas aktīvo senioru alianses iniciatīva – simtgadnieku – Valsts vienaudžu salidojums. (Atbildīgais – Rīgas kultūras iestāžu apvienības kultūras pils „Ziemeļblāzma”, RASA) |
| 21. | 2018. gada septembrī – decembrī | Fotoizstāde „Brīvības iela šodien un pirms 100 gadiem” | Fotoizstāde „Brīvības iela šodien un pirms 100 gadiem” kā retrospekcijas sasaiste ar mūsdienām, vienlaicīgi izstādot Brīvības ielas dažādu vietu fotoprojekcijas – vienu pirms 100 gadiem uzņemtu un otru 2017. – 2018. gados uzņemtu. Brīvības iela ir Rīgas galvenā iela, tās garums ir vairāk nekā 12 km un tā stiepjas no Brīvības pieminekļa līdz Berģiem. Iela ar dažādiem nosaukumiem ir parādījusies jau 15. gadsimtā un, palēnām saplūstot ar seno tirdzniecības ceļu uz Vidzemi un Pleskavu, izveidojusies par tādu kāda tā ir šobrīd.  1923. gadā to pārdēvēja par Brīvības bulvāri (no Pilsētas kanāla līdz Elizabetes ielai) un Brīvības ielu (līdz gaisa tiltam), bet pārējo ielas daļu 1935. gadā pārdēvēja par Brīvības gatvi. (Atbildīgais – Rīgas Ziemeļu izpilddirekcija) |
| 22. | 2018. gada 6. septembris | Projekta „Latvijas skolas soma” atklāšanas pasākums arēnā “Rīga” | Viens no nozīmīgākajiem LV100 projektiem ar kopējo finansējumu 13,5 milj., kurā 200 000 skolēniem ik gadu iespēja klātienē pieredzēt Latvijas vērtības un sasniegumus: izglītojošas ekskursijas un citus notikumus 1.-12. klašu skolēniem Latvijas vēstures, kultūras, dabas un inovāciju iepazīšanai. Atklāšanas pasākums Rīgā sadarbībā ar Kultūras ministrijas biroju „LV100”.  (Atbildīgais – Kultūras pārvalde sadarbībā ar Kultūras ministrijas Latvijas valsts simtgades biroju) |
| 23. | 2018. gada 8.–9. septembris | .Baltijas valstu mākslinieku projektu programma Mūsdienu kultūras forumā „Baltā nakts 2018” | Baltijas valstu simtgades svinības Mūsdienu kultūras forumā „Baltā nakts 2018” plānots īstenot Latvijas, Lietuvas un Igaunijas mākslinieku darbu eksponēšanu pilsētvidē .  (Atbildīgais – Kultūras pārvalde) |
| 24. | 2018. gada oktobris. Koncerts 28.oktobrī VEF Kultūras pilī | Rīgas Interešu izglītības centru projekts „Tā daļa manas Rīgas” | Rīgas interešu Izglītības iestāžu audzēkņi izzina un pēta savas apkaimes, mikrorajona apkaimi, vēsturi, tradīcijas, personības, iepazīstot un atklājot Rīgu. Oktobrī, kas ir Starptautiskais bērnu kultūras mēnesis, atspoguļo to izstādēs, teatralizētos uzvedumos, koncertos, radošajās darbnīcās un sporta aktivitātēs. Projekta devīze: ko bērni un jaunieši dod un vēl savai pilsētai, Rīgai?  (Atbildīgais – Sporta un jaunatnes pārvaldes Sporta un interešu izglītības iestāžu nodaļa) |
| 25. | 2018. gada 11. oktobris  plkst.15.00 | Ceļojošās grāmatu izstādes „100 grāmatas bērniem” atklāšanas pasākums , Rīgas Centrālajā bibliotēkā Brīvības ielā 49/53, | Ceļojošo grāmatu izstādi veido dažādu žanru latviešu autoru 100 bērnu grāmatas, izdotas laikā no 1918.-2017. gadam .  (Atbildīgais – Rīgas Centrālā bibliotēka) |
| 26. | 2018. gada 19.oktobris , Koka ēku renovācijas centrs „Koka Rīga” | Pasākumu cikls „Rīga lepojas”. Stāsts par Rīgas skursteņslauķiem | Pasākumu ciklā „Rīga lepojas” organizācijas tiek aicinātas rīkot pasākumus, kuros tiek stāstīts par cilvēkiem, kuri ar savu darbu veidojuši Rīgas vēsturi, kultūru, tradīcijas un tikai Rīgai piemītošo šarmu un atpazīstamību.  (Atbildīgais – Rīgas Austrumu izpilddirekcija) |
| 27. | 2018. gada 25. oktobris  Plkst.15.00 | Projekta „Literārās pastaigas” atklāšanas pasākums  Rīgas Centrālajā bibliotēkā Brīvības ielā 49/53 | Projekta īstenošanas gaitā plānots izveidot piecus maršrutus – ekskursijas, par pamatu katram maršrutam izmantojot latviešu daiļliteratūras darbus, kuros nozīmīga loma ir Rīgai, tās ielām un namiem, personībām – literāram, vēsturiskam tēlam vai autoram.  (Atbildīgais – Rīgas Centrālā bibliotēka) |
| 28. | 2018. gada oktobris | Latvijas basketbola slavas aleja | Slavas aleja tiek veidota Daugavas sporta nama pieguļošajā teritorijā, paredzot laukuma seguma labiekārtošanas elementu atjaunošanu un tēlnieka Gļeba Panteļejeva izveidoto interaktīvo vides mākslas objektu kompozīcijas uzstādīšanu – skulptūru izcilai sporta personībai, „Sapņu komandas 1935” trenerim Valdemāram Baumanim un interaktīvu vides mākslas objektu „Basketbola slavas grozs”, kas simboliski stāstīs par Latvijas izcilāko basketbolistu, treneru un komandu spožākajiem sasniegumiem, motivējot jauniešus realizēt veselīgu un aktīvu dzīvesveidu un caur sportu attīstīties kā īsteniem Latvijas patriotiem. (Atbildīgais – Sporta un interešu izglītības iestāžu nodaļa, Bērnu un jauniešu basketbola skolas „Rīga”, biedrība „Latvijas basketbola mantojums”) |
| 29. | 2018. gada 2. novembris –  9. decembris | Multimediāla izstāde „Latvijas varonis - no senatnes tagadnē” | Projekta realizācijas gaitā tiks izveidota tīmekļa vietne mansvaronis.lv, ka arī izdots izdevums un izveidota izstāde ar šādu pašu nosaukumu. Lai atcerētos un pieminētu kaujās kritušos latviešu strēlniekus, viņu cīņu biedrus, apzinātos, kā sendienu notikumi un to dalībnieki sekmējuši Latvijas valsts izveidi, iedzīvotāji aicināti sniegt informāciju par saviem tuviniekiem, kuri cīnījās par Latvijas valsts izveidi, piedalījās Latvijas atbrīvošanas cīņās, padomju gados iestājās par Latvijas neatkarības atgūšanu; mūsdienās sargā valsti, piedaloties dažādas miera uzturēšanas misijās visā pasaulē. Iesūtītos materiālus un stāstus publicēs projektā ietvaros izveidotā tīmekļa vietnē - [www.mansvaronis.lv](http://www.mansvaronis.lv) , kas jau darbojas no 2017. gada oktobra, izdevumā un multimediālā izstādē.  (Atbildīgais – RPA „Rīgas pieminekļu aģentūra”, Rīgas pašvaldības kultūras iestāžu apvienība) |
| 30. | 2018. gada 9., 11., un  19. novembris | Festivāls „Trīs zvaigznes” | Festivālā trīs bezmaksas koncerti, veltīti valsts 100gadei: 9. novembrī LNB Ziedoņa zālē - koncerts „Latvija Imanta Ziedoņa un Ojāra Vācieša dzejā”,  11. novembrī - Lielajā Ģildē koncerts „Latviešu karavīru dziesmas”, 19. novembrī VEF kultūras pilī - koncerts „Tēvzemei un Brīvībai”.  (Atbildīgais – Orķestris „Rīga”) |
| 31. | 2018. gada 16.- 19. novembris | Gaismas festivāls „Staro Rīga 2018” | Gaismas festivāls „Staro Rīga” tradicionāli krāšņo galvaspilsētu Latvijas Republikas proklamēšanas gadadienas svinībās. Festivāls turpinās tradīciju Latvijas dzimšanas dienā vairot gaismu un dzīvespriecīgu kopības sajūtu, izgaismojot Rīgas ielas, skvērus, ēkas, parkus un laukumus. 2018. gadā noslēgsies Ausekļa un Jāzepa Vītola skaņdarba „Gaismas pils” rosinātā festivāla tematiskā līnija, kas iepriekšējos festivālos sākās ar tēmu „Gaismu sauca” turpinājās ar „Gaisma ausa”, „Uz zvaigznēm” un noslēgsies ar tēmu „Augšām cēlās Gaismas pils”.  (Atbildīgais – Kultūras pārvalde) |
| 32. | 2018. gada 18. novembrī | Svētku pasākumu programma .  Gaismas uzvedums “Saules mūžs” | Svētku pasākumi pilsētvidē, pilsētas koncertzālēs un kultūras centros, t.sk. svinīgais pasākums un Valsts prezidenta uzruna pie Brīvības pieminekļa, svētku uguņošanas priekšnesums 11. novembra krastmalā. Valsts svētku simtgades programmā tiks veidots īpašs valsts jubilejai veltīts gaismas un mūzikas priekšnesums uz AB dambja un Daugavas akvatorijā. Līdztekus pirotehnikai tajā tiks izmantoti arī citi gaismas tehnoloģiju izteiksmes līdzekļi, kas kopā ar muzikālo materiālu veidos emocionālu un vizuāli krāšņu multimediālu stāstu.  (Atbildīgais – Kultūras pārvalde sadarbībā ar Kultūras ministrijas Latvijas valsts simtgades biroju) |
| 33. | 2018. gada janvāris – decembris | Kultūras centru programma | Koncerti, izstādes un sarīkojumi pilsētas kultūras iestādēs.  [www.kultura.riga.lv](http://www.kultura.riga.lv)  (Atbildīgais – Kultūras pārvalde) |